Procesul de coruptie al Monicai Iacob Ridzi - o noua amanare

Curtea Suprema de Justitie a hotarat acordarea unui nou termen, pe 16 ianuarie, in procesul Monicai Iacob Ridzi, fost ministru al Tineretului si Sportului, judecata pentru coruptie.

La termenul de marti avocatii inculpatilor si-au rostit pledoariile finale. Completul de judecata a ramas in pronuntare.

Monica Iacob Ridzi este acuzata de coruptie si abuz in serviciu, fapte petrecute cu ocazia Zilei Tineretului de la Costinesti, din 2009 si risca o pedeapsa de 15 ani de inchisoare.

Fostul ministru este acuzat ca atunci ar fi folosit resursele financiare ale ministerului pe care il conducea pentru a-si promova imaginea politica. In plus, Ridzi ar fi cumparat ilegal produse electronice in valoare de circa 100.000 de lei.

Procurorii au sustinut ca Monica Iacob Ridzi, in calitate de ordonator principal de credite, a hotarat ca, sub pretextul realizarii unor manifestari de amploare la nivel national dedicate Zilei Nationale a Tineretului si externalizarii serviciilor de organizare aferente, sa atribuie ilegal unor firme private contracte de prestari servicii avand acest obiect.

"Fostul ministru al Tineretului si Sporturilor a hotarat, de asemenea, in mod unilateral, ca evenimentele sa fie organizate in locatii din Bucuresti, Costinesti si 39 resedinte de judet, in care cunostea ca structurile proprii ale ministerului ori alte entitati publice sau private vor desfasura manifestari de acest gen", au mai spus procurorii.

Potrivit sursei citate, prejudiciul produs de Ridzi in acest dosar se ridica la 2,7 milioane de lei. Audierile in cazul Monicai Iacob Ridzi au inceput in luna februarie 2012.